ΤΖΕΪΝ
Τζέιν, Γκρέιμπιρντ, προσοχή. Φτάνουμε στη ζώνη προσγείωσης.
Ελήφθη, Ντέιβιντ. Είμαστε έτοιμοι.
Διόρθωση, εγώ είμαι έτοιμη.
Ξέρω ότι είναι τρομακτικό,
αλλά ένα ζώο εκεί κάτω θέλει τη βοήθειά μας.
Τα σύγχρονα αλεξίπτωτά μας εγγυώνται την προσγείωσή μας.
Μπήκαμε στη ζώνη προσγείωσης. Ευχαριστούμε που πετάτε με τις Αερογραμμές Ντέιβιντ.
Τα λέμε κάτω, φιλαράκο!
Μάλλον χρειάζεσαι βοήθεια, Γκρέιμπιρντ.
Η πρωινή νυχτερίδα πιάνει το σκουλήκι!
Δεν εννοείς "το πρωινό πουλί πιάνει το σκουλήκι";
Όχι σήμερα, γιατί σήμερα θα βοηθήσουμε την Acerodon jubatus.
Κάτσε να μαντέψω, είναι η επιστημονική ονομασία των νυχτερίδων.
Μεγανυχτερίδων, ουσιαστικά.
Μεγανυχτερίδων; Γιατί κάτι μέγα να θέλει τη βοήθειά μας;
Γιατί δυστυχώς δεν έχουν μείνει πολλές.
Κάποια ζώα είναι υπό εξαφάνιση επειδή δεν έχουν αρκετή τροφή.
Οπότε, πρώτα πρέπει να μάθουμε τι τρώνε.
Εύκολο.
Αίμα. Όλοι το ξέρουν.
Ωραία προσγείωση.
Εντοπισμός μεγανυχτερίδας.
Διόρθωση, εντοπισμός μεγανυχτερίδων.
Ηρέμησε, Γκρέιμπιρντ.
Μερικές νυχτερίδες βαμπίρ πίνουν αίμα,
αλλά οι περισσότερες τρώνε έντομα, φρούτα, ψάρια, ποντίκια, σαύρες...
Χιμπατζήδες.
Όχι. Και άλλες νυχτερίδες.
Μεγαηδία.
Όλοι πρέπει να επιβιώσουν.
Οι νυχτερίδες λέγονται χρυσοκέφαλες ιπτάμενες αλεπούδες.
Σκέφτομαι ότι τρώνε τα ίδια με τις αλεπούδες.
-Οι αλεπούδες τρώνε άλλες αλεπούδες; -Όχι.
Αφαιρούμε κάτι από τη λίστα τροφών.
Αν βάλω την κάμερα σε μια νυχτερίδα,
θα δούμε τι τρώει και θα βρούμε πώς θα βοηθήσουμε.
Φύλαγε τα νώτα σου. Και τον σβέρκο σου.
Αστειεύεται, Γκρέιμπιρντ.
Εξάλλου, είναι νυκτόβιες, άρα θα κοιμούνται μέχρι να νυχτώσει.
Έχουμε πολύ χρόνο.
Τζέιν, σου το είπα εκατό φορές,
Όχι φωνές, βρυχηθμούς ή ουρλιαχτά όταν δουλεύω.
Συγγνώμη, μαμά, κοντεύαμε να βάλουμε κάμερα σε μια ιπτάμενη αλεπού
για να δούμε τι τρώνε.
Δεν είναι αυτό που νομίζετε. Νυχτερίδες είναι.
Μεγανυχτερίδες, ουσιαστικά.
Εντάξει. Λοιπόν, καλή τύχη.
-Απλώς να είστε... -Ήσυχοι.
Πρέπει αν θέλουμε να τις πλησιάσουμε.
Δεν νομίζω ότι με καταλαβαίνεις. Σε 30 λεπτά θα είναι έτοιμο το φαγητό.
Ναι.
Ναι, εδώ είμαι.
Τζέιν! Ο Γκρέιμπιρντ φεύγει!
Όχι! Γκρέιμπιρντ!
Γκρέιμπιρντ! Μην ανησυχείς! Έρχομαι!
Περιμένετε, παρακαλώ.
Τζέιν, τι σου είπα μόλις τώρα;
Πού πας;
Ο Γκρέιμπιρντ πέταξε. Δεν ξέρουμε πού πήγε.
Μην ανησυχείτε, μαμά της Τζέιν. Θα τον βρούμε. Όλα θα πάνε καλά.
Εντάξει! Καλά! Απλώς γύρνα για φαγητό.
Τι θα φάτε;
Δεν έχω αποφασίσει!
Ντέιβιντ, έλα.
Ρώτησα για να δω αν θέλω να έρθω κι εγώ.
Ζυμαρικά;
Τα λέμε στο φαγητό!
Εντάξει.
Από πού ξεκινάμε; Μπορεί να είναι οπουδήποτε.
Θα ψάξουμε καλύτερα αν χωριστούμε.
Γκρέιμπιρντ, πού είσαι;
Γκρέιμπιρντ;
-Τον βλέπεις; -Άφαντος.
Ούτε εδώ είναι.
Καημένε Γκρέιμπιρντ. Θα φοβάται πολύ.
Θα 'πρεπε να φοβάται.
Τον βρήκα, αλλά δεν θα σ' αρέσει το πού.
Γιατί δεν θα μ' αρέσει; Ο κήπος είναι πανέμορφος.
Δεν ξέρεις ποια ζει εδώ;
Λένε ότι δεν βγαίνει ποτέ από το σπίτι.
Λένε ότι είναι η πιο κακιά στην ιστορία της γειτονιάς.
-Λένε ότι... -Ποιοι;
Η αδερφή μου, κυρίως.
Ο κόσμος πιστεύει πολλά για τις νυχτερίδες που δεν ισχύουν.
-Ίσως είναι το ίδιο για όποια ζει εδώ. -Ένα πράγμα ξέρω σίγουρα.
Κανείς δεν πήρε πίσω κάτι που του έπεσε εκεί.
Βλέπεις;
Για όλα υπάρχει η πρώτη φορά. Έλα.
Σου το είπα.
Ίσως να λείπουν όλοι.
Γεια σας. Είμαι η Τζέιν. Συγγνώμη που ενοχλώ,
αλλά ο φίλος μου ο Γκρέιμπιρντ έπεσε στην αυλή σας.
Θέλουμε να τον πάρουμε.
Να σου δανείσω ένα δικό μου λούτρινο;
Δεν γίνεται να τον αφήσουμε.
Είναι παγιδευμένος. Το είδες.
-Πού πας; -Να πάρω πίσω τον φίλο μου.
Περίμενε, Τζέιν. Μη!
Πέρασε η ώρα.
Να το συζητήσουμε στο φαγητό;
Δεν θα την πειράξει αν τον πάρουμε στα γρήγορα.
Θα την πειράξει.
Στάσου, Γκρέιμπιρντ. Σ' έπιασα.
Τζέιν, βιάσου. Δεν θέλουμε να μας πιάσουν.
Σχεδόν τον έπιασα.
Εσείς!
Όχι! Τον έσκισα.
Εσείς οι δύο, έξω από την αυλή μου.
-Ωχ, όχι! -Ωχ.
-Φεύγουμε. -Έξω.
ΠΑΡΑΣΙΤΟΚΤΟΝΟ
-Χρησιμοποιείτε παρασιτοκτόνα; -Δεν είναι αυτό το πρόβλημά μας.
Έξω. Τώρα!
Μπήκατε παράνομα.
Συγγνώμη!
Περίμενε, να γυρίσουμε για τον Γκρέιμπιρντ.
Τι ήταν αυτό;
Μια ιπτάμενη αλεπού!
Δεν είπες ότι κοιμούνται τη μέρα;
Αρχίζουν το κυνήγι το σούρουπο.
Πόσο μεγάλα φτερά έχει! Εκπληκτική!
Μάλλον τρομακτική. Τρέξε!
Πάμε!
-Ίσως τρώνε ανθρώπους. -Είναι μεγάλες, μα όχι και τόσο.
Γιατί ό,τι προσπαθούμε να σώσουμε μας επιτίθεται;
Δεν νομίζω ότι κάνει κάτι τέτοιο.
Άλλωστε, νομίζω ότι της ξεφύγαμε.
Είσαι σίγουρη;
Γιατί είμαι έτοιμος για το φαγητό, αλλά δεν θέλω να γίνω εγώ φαγητό.
Τι;
Είναι πάνω μου, έτσι δεν είναι;
Ρουφάει το αίμα μου;
Σκοπεύει να το κάνει;
Πολύ σπάνια πίνουν ανθρώπινο αίμα οι νυχτερίδες.
Οπότε, ίσως. Η απάντηση είναι ίσως.
Γι' αυτό ήθελα να μείνω στο αεροπλάνο.
Πάρ' την από πάνω μου!
Νιώθω τα μεγάλα δάχτυλά της!
Δείχνεις τρελά κουλ τώρα.
Ντέιβιντ!
Δεν νομίζω ότι θέλει βοήθεια.
Πρέπει να την καταλάβουμε. Είναι υπό εξαφάνιση.
Εγώ κατάλαβα ότι πήγε να με φάει. Τώρα εγώ είμαι υπό εξαφάνιση.
Δεν το ξέρουμε αυτό σίγουρα.
Ίσως βοηθήσει η μαμά.
Το φαγητό θα είναι έτοιμο.
Ξέρεις αν θα έχει κι επιδόρπιο;
Λοιπόν, καταλάβατε αν πίνουν αίμα ή όχι;
-Δεν ξέρουμε. -Ναι.
Για άλλον λόγο θα μας κυνήγησε.
Ούτε οι νυχτερίδες βαμπίρ δεν αναζητούν ανθρώπινο αίμα.
Και το κάνουν μόνο αν το θήραμα κοιμάται.
Νομίζω ότι δεν θα ξανακοιμηθώ.
Από πού ήρθε το μυρμήγκι;
Κι αυτό;
Κοιτάξτε. Είστε γεμάτοι μυρμήγκια.
Αυτό είναι!
Γι' αυτό μας κυνηγούσε η ιπτάμενη αλεπού.
Ήθελε να φάει τα μυρμήγκια.
Εντάξει, αλλά γιατί κολλάτε;
Κατά λάθος πατήσαμε κάτι φρούτα.
Μάλλον βρήκα πώς θα πάρουμε πίσω τον Γκρέιμπιρντ
και η ιπτάμενη αλεπού θα μας βοηθήσει.
-Θέλω κάτι από το αεροπλάνο σου. -Μπορούμε να φάμε πρώτα;
Και να διώξουμε τα μυρμήγκια.
Πιστεύεις ότι θα πετύχει;
Πρέπει.
Πήρε τον Γκρέιμπιρντ μέσα. Τον έκλεψε.
Είναι κακιά, το είπα.
-Κλέψατε τον κολλητό μου. -Εγώ δεν είμαι ο κολλητός σου;
Κλέψατε έναν κολλητό μου.
Τσαλαπατήσατε το οπωροφόρο δέντρο, άρα είμαστε πάτσι.
Ατύχημα ήταν. Μας ξαφνιάσατε.
Πόσο λες να ξαφνιάστηκα εγώ
βλέποντας δύο ξένους στην αυλή μου;
Χτυπήσαμε το κουδούνι.
Δεν ήταν κανείς, οπότε είπατε να μπείτε;
Γιατί είστε θυμωμένη;
Απλώς φύγετε από δω.
Μισό λεπτό. Σας φέραμε κάτι.
Για να επανορθώσουμε.
Αν δεν είναι άλλο οπωροφόρο δέντρο, δεν με ενδιαφέρει.
Σπιτάκι νυχτερίδας.
Ήταν το αεροπλάνο μου.
Γιατί χρησιμοποιείτε παρασιτοκτόνα στα φυτά;
Για να ξεφορτωθώ τα έντομα.
Τα παρασιτοκτόνα βλάπτουν το περιβάλλον.
Όλα βλάπτουν το περιβάλλον.
Δεν είναι αλήθεια. Κοιτάξτε.
"Πώς γίνεται να θεωρούμε καλό να καλλιεργούμε τροφή με δηλητήριο;"
Το είπε η Τζέιν Γκούνταλ.
Τα παρασιτοκτόνα είναι δηλητήρια. Υπάρχουν κι άλλοι τρόποι.
Για παράδειγμα, πολλές νυχτερίδες τρώνε έντομα.
-Νυχτερίδα είναι αυτό; -Δεν την πέτυχα.
Μία νυχτερίδα τρώει 1.000 έντομα κάθε βράδυ.
Αρκούν για να προστατεύσει τον κήπο σας.
Δεν μ' αρέσουν οι εισβολείς, μικροί ή μεγάλοι.
Αντίο.
Ακούστε τι προτείνω.
Θα το αφήσουμε και θα τραβήξουμε βίντεο, να δούμε αν οι νυχτερίδες τρώνε έντομα.
Θα βάλετε και κάμερα;
Αν πετύχει, θα κρατήσετε το κουτί και θα κόψετε τα παρασιτοκτόνα.
Και θα μας δώσετε τον Γκρέιμπιρντ;
Αν δεν πετύχει;
-Θα κρατήσετε τον Γκρέιμπιρντ. -Τζέιν;
Εντάξει, λοιπόν. Σύμφωνοι.
Θέλω να ξεφορτωθώ τα έντομα.
Κι εσάς τους δύο.
Όλα καλά;
Στήσαμε το σπιτάκι για τη νυχτερίδα και την κάμερα.
Ελπίζω να εμφανιστεί για να δούμε τι τρώει και να πάρουμε τον Γκρέιμπιρντ.
Εσύ είσαι καλά;
Μου λείπει ήδη.
Γιατί δεν μ' αφήνεις να της μιλήσω;
Μπορώ να το χειριστώ.
Το ξέρω.
Γιατί κάποιοι είναι τόσο θυμωμένοι;
Η ζωή δεν είναι εύκολη.
Καμιά φορά, είναι πιο εύκολο οι άνθρωποι να θυμώνουν
αντί να προσπαθούν να κάνουν κάτι.
Το αντίθετο από ό,τι κάνεις εσύ.
Επιστρέφω αμέσως.
Αυτό το λούτρινο είχα όταν ήμουν μικρή.
-Τι λες να τη δανειστείς; -Ευχαριστώ, μαμά.
Σ' αγαπάω.
Κι εγώ σ' αγαπάω.
-Μην ξεχάσεις να σβήσεις το φως. -Δεν θα το ξεχάσω.
Γεια.
Θα πρέπει να μου κάνετε πλάκα.
Καλημέρα.
Αφού το λες εσύ.
Δεν είναι πρωινός, απογευματινός ή βραδινός τύπος.
Να δούμε τι έγραψε η κάμερα;
Ευχαριστώ που ρώτησες αυτήν τη φορά.
Ακούσατε καμιά νυχτερίδα χθες βράδυ;
Πώς ακούγονται οι νυχτερίδες;
Κακώς ρώτησα.
Το μόνο που άκουσα
ήταν η ιδέα ότι οι νυχτερίδες μπορεί να γίνουν απεντομωτές.
Ίσως εκπλαγείτε.
Δεν το πιστεύω. Έπιασε.
Ναι, αλλά μοιάζει με νυχτερίδα του Τάουνσεντ.
Δεν είναι η ιπτάμενη αλεπού.
Είναι χαριτωμένη...
κατά κάποιον άσχημο τρόπο.
Και εξυπηρετική.
Επίσης, οι νυχτερίδες κυνηγούν τη νύχτα, οπότε δεν θα τις βλέπετε.
Μπορεί να κρατήσω το κουτί.
Θα κόψετε τα παρασιτοκτόνα;
Θα δούμε πώς θα πάει.
Τέλειο πρώτο βήμα.
Πρέπει να μάθουμε τι τρώει η ιπτάμενη αλεπού.
Αν όχι έντομα, τότε θα τρώει κάποιο άλλο κρέας ή φρούτα.
Ή ανθρώπους.
Θα τηρήσω τη συμφωνία. Πάω να φέρω τον μαϊμουδοφίλο σου.
-Είναι χιμπατζής. -Το ίδιο είναι.
Οι χιμπατζήδες είναι πίθηκοι, όχι μαϊμού...
Δεν πειράζει!
Πώς θα βοηθήσουμε την ιπτάμενη αλεπού;
Πρέπει να το μάθουμε.
Όπως σας υποσχέθηκα, ένα λούτρινο.
Ευχαριστώ.
Γεια σου, Γκρέιμπιρντ. Μου έλειψες πολύ.
Μισό λεπτό.
Τον ράψατε;
Μάλλον μόνος του θα το έκανε.
Μήπως είστε καλή κατά βάθος;
Μισό λεπτό. Έχω κάτι για σας.
Γεια, φιλαράκο. Κι εμένα μου έλειψες.
Δεν θα σε ξαναχάσω από τα μάτια μου.
Προτού φύγετε...
σκέφτηκα μήπως αυτά σας βοηθήσουν να μάθετε αν η νυχτερίδα τρώει φρούτα.
Χωρίς παρασιτοκτόνα.
Δοκιμή γεύσης. Τέλεια ιδέα.
Τώρα χρειαζόμαστε κρέας.
Πορτοκάλια και χοτ ντογκ έχουν λάβει θέση.
Πεινάω πολύ.
Ντέιβιντ!
Τι; Αργούμε πολύ.
Ντέιβιντ, πρέπει να έχουμε υπομονή για να δούμε αν τρώνε φρούτα ή κρέας.
Γκρέιμπιρντ, το δόλωμα.
Είναι η ιπτάμενη αλεπού!
Πρόσεχε!
Όχι!
Δεν τρώει ούτε κρέας ούτε φρούτα.
Πίνει αίμα και ο Γκρέιμπιρντ είναι στο μενού!
Τρέξε, Γκρέιμπιρντ!
Πρόσεχε!
Κρεμάσου, Γκρέιμπιρντ!
Πάμε!
Τι θέλει η νυχτερίδα;
Δεν κυνηγάει τον Γκρέιμπιρντ ούτε ήθελε τα μυρμήγκια.
Το φρούτο!
Η ιπτάμενη αλεπού δεν κυνηγάει εσένα, Γκρέιμπιρντ! Θέλει το φρούτο!
Πέτα το!
Έλα, Γκρέιμπιρντ. Εδώ.
Πόσο πορτο-καλή είσαι, Τζέιν;
-Το 'πιασες; Πορτο... -Το 'πιασα.
Αυτό είναι. Πολύ πιο νόστιμο από το αίμα, σωστά;
Τι συμβαίνει;
Αφήνει τα παιδιά να πάρουν τα πράγματά τους.
Αυτό κάνετε;
Έκανα λάθος για τις νυχτερίδες. Σκέφτηκα ότι και τα παιδιά ίσως να μην είναι κακά.
Τα πρώτα είχαν λιγάκι άγχος.
Φαίνεται πως είχα αποκτήσει κακή φήμη.
Ναι. Ποιος να το πίστευε;
-Και; -Κι εγώ έκανα λάθος για τις νυχτερίδες.
-Όπως κι εγώ. -Ναι.
Βάλατε κι άλλα σπιτάκια;
Το πρώτο χρειαζόταν συντροφιά.
-Με λένε Ρόμπιν. -Τζέιν.
Ντέιβιντ. Στις υπηρεσίες σας.
Ευχαριστώ για όλα.
Να φτιάξουμε κι άλλα σπιτάκια για τη γειτονιά;
Καλό σχέδιο.
Μα πρώτα ας βοηθήσουμε την ιπτάμενη αλεπού.
Σχεδόν φτάσαμε. Ώρα να τελειώσουμε την αποστολή.
Θα βοηθήσουμε την ιπτάμενη αλεπού
φυτεύοντας οπωροφόρα δέντρα για να έχει τροφή.
Πάμε, Γκρέιμπιρντ.
Μην ανησυχείς. Αυτήν τη φορά, θα το κάνουμε μαζί.
Όπως είπα, δεν θα σε ξαναχάσω από τα μάτια μου.
Έτοιμος;
Ναι!
ΤΖΕΪΝ
Σώστε τις ιπτάμενες αλεπούδες.
-Τζέιν; -Ντέιβιντ;
Μιλάτε;
Με τη Λίσα Παγκαντάλαν;
Όχι, όχι ακόμα.
Θα αφήσεις τον ασύρματο για να ακούω;
Θέλω να μάθω για την ιπτάμενη αλεπού.
-Χρυσοκέφαλη ιπτάμενη αλεπού. -Σωστά.
-Γιατί ψιθυρίζεις; -Υποτίθεται ότι κοιμάμαι.
Είσαι τυχερή που η μαμά σου σε αφήνει να μιλήσεις με τη Λίσα.
Τέλειο που ζει στις Φιλιππίνες.
Μόνο εκεί ζουν. Γι' αυτό ξέρει τα πάντα για την ιπτάμενη αλεπού.
Χρυσοκέφαλη ιπτάμενη αλεπού.
Να τη!
-Γεια, Λίσα. -Γεια, Τζέιν.
Γεια, Λίσα.
Ποιος ακούστηκε;
Ο φίλος μου Ντέιβιντ από τον ασύρματο. Ήθελε να σας μιλήσει.
Γεια, Ντέιβιντ.
Ήθελα να μάθω. Γιατί λέγεται χρυσοκέφαλη ιπτάμενη αλεπού;
Για να δω αν μπορώ να σας δείξω κάτι.
Ορίστε.
-Μακάρι να έβλεπα κι εγώ. -Θα σου στείλω τις φωτογραφίες.
Ανάμεσα στα 26 είδη φρουτοφάγων νυχτερίδων στις Φιλιππίνες,
είναι η μόνη που έχει αυτό το χρυσό στέμμα
που σχηματίζει το γράμμα V πάνω στο κεφάλι.
Τι χαριτωμένο!
Είδες πρόσφατα καμιά χρυσοκέφαλη ιπτάμενη αλεπού;
Ναι, πριν από λίγες μέρες.
-Πήγα στην ύπαιθρο για να τις βρω. -Είσαι τυχερή.
Που δεν πίνουν αίμα σαν άλλες.
Οι βαμπίρ δεν πίνουν συνήθως ανθρώπινο αίμα.
Οι χρυσοκέφαλες τρώνε φρούτα, έτσι;
Ναι. Στις χρυσοκέφαλες ιπτάμενες αλεπούδες αρέσουν τα φρούτα,
αλλά λατρεύουν τα σύκα.
Το 79% της τροφής τους είναι τα σύκα.
Και τα σύκα βασίζονται στις νυχτερίδες,
γιατί τις χρειάζονται για να σκορπίσουν τους σπόρους.
Είναι σαν αγρότες που σπέρνουν.
Σωστά, Τζέιν.
Τηλεσκόπιο είναι; Μελετάς και το διάστημα;
-Μ' αρέσει το διάστημα. -Είναι μονοκιάλι παρατήρησης.
Μ' αυτό ψάχνουμε τις ιπτάμενες αλεπούδες,
τις αναγνωρίζουμε και τις καταμετράμε.
Θα σου δείξω πώς το κάνουμε.
Περιμένουμε να σουρουπώσει.
Τότε βγαίνουν όλες οι νυχτερίδες από εκεί που κουρνιάζουν
και τότε τις καταμετράμε.
Πόσες έχουν μείνει;
Υπάρχουν 10.000 με 20.000 τέτοιες νυχτερίδες
στις Φιλιππίνες.
Γιατί είναι υπό εξαφάνιση;
Στις νυχτερίδες δεν αρέσει να μπαίνουμε στον οικότοπό τους.
Τον καταστρέφουμε.
Πώς να βοηθήσουμε;
Η δύναμη των κοινοτήτων και των εθελοντών
δεν μπορεί να υποτιμηθεί.
Δείτε τις φωτογραφίες Φιλιππινέζων που βοηθούν στην προστασία των νυχτερίδων.
Τους μαθαίνω να τις καταμετρούν και να τις αναγνωρίζουν.
Αυτός είναι ο λόγος
που πολλές αποικίες ιπτάμενων αλεπούδων είναι ακόμα εδώ και ζουν.
Η απώλεια ενός φιλιππινέζικου είδους
δεν είναι μόνο απώλεια για τη βιοποικιλότητα των Φιλιππίνων,
αλλά απώλεια για τον κόσμο.
Γιατί, άλλωστε, όλοι συνδεόμαστε.
Πώς να βοηθήσουμε από τόσο μακριά;
Το να μοιραστείς μια καλή ιστορία για μια νυχτερίδα θα βοηθήσει.
Θα άλλαζε την ιδέα κάποιων που φοβούνται τις νυχτερίδες.
Όταν αρχίζεις να καταλαβαίνεις, αρχίζεις να νοιάζεσαι.
-Μπορούμε να το κάνουμε. -Ναι, μπορούμε.
Ντέιβιντ, σε ποιον μιλάς;
Σε κανέναν. Κοιμήσου, Μίλι.
Πρέπει να κλείσω. Ευχαριστούμε, Λίσα.
Τα λέμε αύριο, Τζέιν.
Ευχαριστούμε, Λίσα.
Θα βοηθήσουμε όσα ζώα μπορούμε,
είτε εδώ είτε στις Φιλιππίνες.
Καληνύχτα.
Αντίο.
ACERODON JUBATUS ΜΕΓΑΝΥΧΤΕΡΙΔΑ
ΧΡΥΣΟΚΕΦΑΛΗ ΙΠΤΑΜΕΝΗ ΑΛΕΠΟΥ ΛΙΣΑ ΠΑΓΚΑΝΤΑΛΑΝ
Υποτιτλισμός: Γκέλη Τόγια